2012 m. rugsėjo 20 d. Bendrojo Teismo (šeštoji kolegija) sprendimasVengrija prieš Komisiją
(Byla T-407/10)
„Struktūriniai fondai – Finansinė parama – Geležinkelio linija Budapeštas–Kelenfioldas–Sėkešfehėrvaras–Boba – PVM – Reikalavimų neatitinkančios išlaidos“
1.                     Ekonominė, socialinė ir teritorinė sanglauda – Struktūrinė parama – Sąjungos atliekamas finansavimas – Sanglaudos fondas –
Reikalavimus atitinkančios išlaidos – Pridėtinės vertės mokestis, kurio negalima susigrąžinti – Sąvoka, kurią reikia apibrėžti
pagal specialius kiekvieną fondą reglamentuojančius teisės aktus, o ne pagal nacionalinę teisę – Reglamentas Nr. 1084/2006 –
Sąvoka, kuria nurodoma naudos gavėjo galimybė atskaityti šį mokestį (Tarybos reglamento Nr. 1083/2006 56 straipsnio 4 dalis
ir Tarybos reglamento Nr. 1084/2006 3 straipsnio e punktas) (žr. 32–35, 53 punktus)
2.                     Europos Sąjungos teisė – Tekstai keliomis kalbomis – Vienodas aiškinimas – Kalbinių versijų skirtumai – Nagrinėjamo teisės
akto struktūra ir tikslas kaip atskaitos taškas (žr. 39 ir 40 punktus)
Dalykas
Ieškinys dėl 2010 m. liepos 8 d. Komisijos sprendimo, kuriuo patvirtinamas didelis projektas „Geležinkelio linijos Budapeštas–Kelenfioldas–Sėkešfehėrvaras–Boba
pirmosios atkarpos modernizavimo pirmas etapas“, kuris yra veiksmų programos „Transportas“ dalis ir kuriuo numatoma Europos
Sąjungos per Europos regionų plėtros fondą (ERPF) ir Sanglaudos fondą teikiama parama (CCI 2008HU161PR015), panaikinimo.
Rezoliucinė dalis
1.
Atmesti ieškinį.
2.
Priteisti iš Vengrijos bylinėjimosi išlaidas.